pythainlp/thaigov-v2-corpus-22032023 huggingface dataset:
วันอังคารที่ 7 ธันวาคม 2564
ครม.ไฟเขียว! คงอัตราภาษีที่ดินและสิ่งปลูกสร้าง สำหรับปีภาษี 65-66
ครม.ไฟเขียว! คงอัตราภาษีที่ดินและสิ่งปลูกสร้าง สำหรับปีภาษี 65-66
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 7 ธันวาคม 2564 ว่า คณะรัฐมนตรีมีมติเห็นชอบการคงอัตราภาษีที่ดินและสิ่งปลูกสร้างในอัตราเดิม ตามบทเฉพาะกาล ม.94 แห่ง พ.ร.บ. ภาษีที่ดินและสิ่งปลูกสร้าง พ.ศ. 2562 สำหรับการจัดเก็บภาษีที่ดินและสิ่งปลูกสร้างตั้งแต่ปีภาษี 2565 และอนุมัติหลักการร่าง พ.ร.ฎ. กำหนดอัตราภาษีที่ดินและสิ่งปลูกสร้าง พ.ศ. .... โดยมอบหมายให้กระทรวงการคลังพิจารณาทบทวนอัตราภาษีที่ดินและสิ่งปลูกสร้างภายหลังการใช้อัตราภาษีตามร่าง พ.ร.ฎ. ดังกล่าวไปแล้ว 2 ปี ในปีภาษี 2567 เพื่อให้มีความเหมาะสมและสอดคล้องกับระดับการพัฒนาทางเศรษฐกิจและสังคมของประเทศ ตามที่กระทรวงการคลังเสนอ
สืบเนื่องจาก พ.ร.บ. ภาษีที่ดินและสิ่งปลูกสร้าง พ.ศ. 2562 กำหนดให้ 2 ปีแรกของการจัดเก็บภาษีที่ดินและสิ่งปลูกสร้าง ปีภาษี 2563 – 2564 ให้ใช้อัตราภาษีตามมูลค่าของฐานภาษีที่จะใช้อยู่ในปัจจุบันจะครบกำหนดระยะเวลาในปีภาษี 2564 ในวันที่ 31 ธันวาคม 2564 คณะรัฐมนตรึจึงมีมติอนุมัติหลักการร่าง พ.ร.ฎ.กำหนดอัตราภาษีที่ดินและสิ่งปลูกสร้าง พ.ศ. .... เพื่อเป็นการกำหนดอัตราภาษีที่ดินและสิ่งปลูกสร้างตั้งแต่ปีภาษี 2565 เป็นต้นไป โดยคงอัตราภาษีแบบเดิมเช่นเดียวกับปีภาษี 2563 และ 2564 มีสาระสำคัญ ดังนี้
1.การประกอบเกษตรกรรม อัตราภาษีที่จัดเก็บในปัจจุบัน ร้อยละ 0.01 – 0.1
2.ที่อยู่อาศัย อัตราภาษีที่จัดเก็บในปัจจุบัน ร้อยละ 0.02 – 0.1
2.1ที่ดินและสิ่งปลูกสร้างที่เจ้าของซึ่งเป็นบุคคลธรรมดา อัตราภาษีที่จัดเก็บในปัจจุบัน ร้อยละ 0.03 – 0.1
2.2สิ่งปลูกสร้างที่เจ้าของซึ่งเป็นบุคคลธรรมดาใช้เป็นที่อยู่อาศัยและมีชื่ออยู่ในทะเบียนบ้าน อัตราภาษีที่จัดเก็บในปัจจุบัน ร้อยละ 0.02 – 0.1
2.3 ที่ดินหรือสิ่งปลูกสร้างที่ใช้ประโยชน์เป็นที่อยู่อาศัยกรณีอื่นนอกเหนือจาก 2.1 และ 2.2 อัตราภาษีที่จัดเก็บในปัจจุบัน ร้อยละ 0.02 – 0.1
3. การใช้ประโยชน์อื่นนอกเหนือจากข้อ 1 และข้อ 2 อัตราภาษีที่จัดเก็บในปัจจุบัน ร้อยละ 0.3 – 0.7
4. ที่ดินหรือสิ่งปลูกสร้างที่ทิ้งไว้ว่างเปล่าหรือไม่ได้ทำประโยชน์ตามควรแก่สภาพ อัตราภาษีที่จัดเก็บในปัจจุบัน ร้อยละ 0.3 – 0.7
ทั้งนี้ การคงอัตราภาษีแบบเดิมเช่นเดียวกับปีภาษี 2563 และ 2564 ไปอีกระยะหนึ่งก่อน เพื่อให้เป็นไปอย่างต่อเนื่องและเพื่อบรรเทาผลกระทบจากการแพร่ระบาดของโรคติดเชื้อไวรัสโคโรนา 2019 ให้กับผู้เสียภาษี และเพื่อให้ผู้เสียภาษีได้มีระยะเวลาในการปรับตัวสำหรับการชำระภาษีในอัตราที่แท้จริง
......................
วันพุธที่ 20 ตุลาคม 2564
กรมเจ้าท่า กระทรวงคมนาคม เร่งติดตามการเตรียมความพร้อมรับการตรวจประเมินจาก IMO
...
กรมเจ้าท่า กระทรวงคมนาคม เข้าร่วมประชุมติดตามการเตรียมความพร้อมรับการตรวจประเมินจากองค์การทางทะเลระหว่างประเทศภาคบังคับ (IMO Member State Audit Scheme, IMSAS) ของคณะอนุกรรมาธิการด้านการคมนาคมทางน้ำและการพาณิชยนาวี ในคณะกรรมาธิการการคมนาคม วุฒิสภา โดยมีนายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย พร้อมด้วยผู้อำนวยการสำนัก/กอง และเจ้าหน้าที่ที่เกี่ยวข้องเข้าร่วมประชุมผ่านระบบทางไกล ในวันที่ 20 ตุลาคม 2564 ณ ห้องประชุมวิสูตรสาครดิษฐ์ อาคาร 162 ปี กรมเจ้าท่า
กรมเจ้าท่า ได้รายงานผลการจำลองการตรวจประเมินเสมือนจริง (Mock up audit) จาก IMO จำนวน 2 ครั้ง เมื่อเดือนกุมภาพันธ์ และเดือนสิงหาคม 2564 ซึ่งตรวจประเมินโดยเจ้าหน้าที่ผู้ตรวจประเมินจาก IMO ที่มีความเชี่ยวชาญด้านการเดินเรือและความปลอดภัยทางทะเล ด้านการอนุวัติการอนุสัญญาระหว่างประเทศ ประกอบด้วย ประเด็นโดยรวม (Common Area) การดำเนินการตามพันธกรณีอนุสัญญาในฐานะรัฐเจ้าของธง (Flag State Implementation) การดำเนินการตามพันธกรณีอนุสัญญาในฐานะรัฐชายฝั่ง (Coastal State Implementation) การดำเนินการตามพันธกรณีอนุสัญญาในฐานะรัฐเจ้าของท่าเรือ (Port State Implementation) รวมถึงการจัดทำแผนปฏิบัติการแก้ไขข้อบกพร่อง (Corrective Action Plan, CAP) และความคืบหน้าในการจัดตั้งหน่วยสอบสวนอุบัติเหตุทางเรือ ซึ่งมีความคืบหน้าในการจัดตั้งหน่วยงานชัดเจนมากขึ้น
ทั้งนี้ รองอธิบดีกรมเจ้าท่า ได้กำชับหน่วยงานที่เกี่ยวข้องดำเนินการตามแผนปฏิบัติการแก้ไขข้อบกพร่อง (Corrective Action Plan, CAP) ให้ครบถ้วนเพื่อเตรียมความพร้อมรับการตรวจประเมินในปี 2566
วันพุธที่ 29 มิถุนายน 2565
นายกฯ เยี่ยมชมโครงการดำเนินงานชุมชนยั่งยืน เพื่อแก้ไขปัญาหายาเสพติดแบบครบวงจรตามยุทธศาสตร์ชาติของ อ.สารภี จ.เชียงใหม่
นายกฯ เยี่ยมชมโครงการดำเนินงานชุมชนยั่งยืน เพื่อแก้ไขปัญาหายาเสพติดแบบครบวงจรตามยุทธศาสตร์ชาติของ อ.สารภี จ.เชียงใหม่ ตัวอย่างความสำเร็จในการป้องกันและแก้ไขปัญหายาเสพติดในระดับพื้นที่
นายธนกร วังบุญคงชนะ โฆษกประจำสำนักนายกรัฐมนตรี เผยว่า วันนี้ (29 มิ.ย.65) เวลา 16.45 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมโครงการดำเนินงานชุมชนยั่งยืนเพื่อแก้ไขปัญาหายาเสพติดแบบครบวงจรตามยุทธศาสตร์ชาติของอำเภอสารภี ซึ่งเป็นความร่วมมือระหว่างสำนักงานตำรวจแห่งชาติ โดยสถานีตำรวจภูธรสารภี อำเภอสารภี จังหวัดเชียงใหม่ และชุมชนท้องถิ่นเข้ามามีส่วนร่วมอย่างเข้มแข็ง ดำเนินโครงการชุมชนยั่งยืนเพื่อแก้ไขปัญหายาเสพติดแบบครบวงจรตามยุทธศาสตร์ชาติ ในท้องที่บ้านเชียงขาง หมู่ที่ 7 ตำบลไชยสถาน อำเภอสารภี จนเป็นตัวอย่างความสำเร็จในการป้องกันและแก้ไขปัญหายาเสพติดในระดับพื้นที่ โดยมีชุมชนเป็นศูนย์กลางในการค้นหา ติดตาม สอดส่อง การป้องกันและแก้ไขปัญหายาเสพติดในชุมชน โดยเฉพาะการนำตัวผู้เสพที่สมัครใจเข้าสู่กระบวนการบำบัด และเข้าทำงานในบริษัทห้างร้านต่าง ๆ เพื่อให้ผู้เข้ารับการบำบัดมีพลังและแรงใจในการดำเนินชีวิต สามารถอยู่ร่วมกับชุมชน สังคมได้อย่างสงบสุข และเพื่อป้องกันมิให้ผู้ผ่านการบำบัดกลับเข้าสู่วงจรยาเสพติด นำไปสู่ชุมชนเข้มแข็งอย่างยั่งยืน
------------
วันจันทร์ที่ 1 สิงหาคม 2565
บขส. ผ่านการประเมินคุณธรรมและความโปร่งใสในการดำเนินงานของหน่วยงานภาครัฐ ปี 2565
ของสำนักงาน ป.ป.ช. ครองแชมป์ทำคะแนนสูงสุดของหน่วยงานในสังกัดกระทรวงคมนาคมติดต่อกันเป็นปีที่ 2
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคม เปิดเผยว่า สำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) ได้ประกาศผลการประเมินคุณธรรมและความโปร่งใส ในการดำเนินงานของหน่วยงานภาครัฐ (Integrity and Transparency Assessment : ITA) ประจำปีงบประมาณ 2565 โดย บขส. ได้คะแนน 96.13 อยู่ในระดับ AA ซึ่งเป็นคะแนนสูงสุดอันดับที่ 1 ของหน่วยงาน
ในสังกัดกระทรวงคมนาคม (18 หน่วยงาน)
กรรมการผู้จัดการใหญ่ บขส. กล่าวด้วยว่า การที่ บขส. ได้คะแนนการประเมินสูงกว่าปีที่ผ่านมา จากคะแนน 95.82 ในระดับ AA เป็นผลมาจากการที่ผู้บริหาร และพนักงาน ร่วมแรงร่วมใจกันปรับปรุงกระบวนการทำงานในแต่ละด้าน ให้สอดคล้องตามเกณฑ์ชี้วัด รวมทั้งได้มีการปรับปรุงแก้ไขการดำเนินงานให้มีคุณภาพ และจะช่วยกันรักษามาตรฐานการบริหารจัดการองค์กรที่ดี มีคุณธรรม และความโปร่งใส เพื่อสร้างความเชื่อมั่น ให้กับประชาชน และผู้มีส่วนได้ส่วนเสียต่อไป
วันพฤหัสบดีที่ 28 กรกฎาคม 2565
ปลัดกระทรวงคมนาคมให้เอกอัครราชทูตราชอาณาจักรเดนมาร์กประจำประเทศไทยเข้าพบ
สานต่อความร่วมมือการคมนาคมขนส่งทางน้ำระหว่างประเทศไทย - เดนมาร์ก
นายชยธรรม์ พรหมศร ปลัดกระทรวงคมนาคม พร้อมด้วย นางจตุพร เนียมสุข ผู้ช่วยปลัดกระทรวงคมนาคม และผู้แทนการท่าเรือแห่งประเทศไทย (กทท.) ให้ นายยอน ทัวร์กอร์ด (H.E. Mr. Jon Thorgaard) เอกอัครราชทูตราชอาณาจักรเดนมาร์กประจำประเทศไทยและคณะ เข้าพบเพื่อร่วมหารือนโยบายด้านการคมนาคมขนส่งทางน้ำระหว่างประเทศไทย - เดนมาร์ก เมื่อวันที่ 26 กรกฎาคม 2565 ณ ห้องประชุมกระทรวงคมนาคม
นายชยธรรม์ พรหมศร กล่าวว่า การเข้าพบครั้งนี้ เพื่อติดตามผลการหารือระหว่าง
นายศักดิ์สยาม ชิดชอบ รัฐมนตรีว่าการกระทรวงคมนาคม และเอกอัครราชทูตราชอาณาจักรเดนมาร์ก
ประจำประเทศไทย เมื่อวันที่ 29 มีนาคม 2564 ในประเด็นด้านการคมนาคมขนส่งทางน้ำระหว่างประเทศไทย - เดนมาร์ก ซึ่งรัฐบาลไทย โดยกระทรวงฯ ได้มีการวางแผนการพัฒนาการคมนาคมขนส่งทางน้ำ ได้แก่ โครงการพัฒนาระเบียงเศรษฐกิจภาคใต้ เพื่อเชื่อมโยงการขนส่งระหว่างอ่าวไทยและอันดามัน (Landbridge) และโครงการพัฒนาท่าเรือแหลมฉบัง เพื่ออำนวยความสะดวกให้แก่ผู้ประกอบการทั้งในประเทศและต่างประเทศ ดังนี้
1. การพิจารณาต่อสัญญาเช่าสำหรับการบริหารและประกอบการท่าเทียบเรือตู้สินค้า B1
ณ ท่าเรือแหลมฉบัง (ทลฉ.) โดยสัญญาของบริษัท แอลซีบี คอนเทนเนอร์ เทอร์มินัล 1 จำกัด ซึ่งกำลังจะสิ้นสุดในวันที่ 31 ตุลาคม 2565
2. การขอใบอนุญาตเพื่อใช้ในการต่อสัญญาให้สามารถดำเนินธุรกิจได้ถูกต้องตามกฎหมาย
3. ผลกระทบจากการเปิดประมูลโครงการสัมปทานระยะสั้น โดย กทท. เพื่อประกอบการท่าเทียบเรือ B1 ณ ทลฉ. เป็นระยะเวลา 29 เดือน (2 ปี 5 เดือน) ตั้งแต่เดือนพฤศจิกายน 2565 - มีนาคม 2569
โดยผลการหารือในวันนี้เป็นไปด้วยดี ซึ่งปลัดกระทรวงคมนาคมได้มอบหมายให้ กกท. ดำเนินการสานต่อการดำเนินงานด้านการคมนาคมขนส่งทางน้ำระหว่างไทย - เดนมาร์ก ตามนโยบายของรัฐมนตรีว่าการกระทรวงคมนาคม ภายใต้กฎ ระเบียบ ข้อกฎหมายที่เกี่ยวข้องอย่างเคร่งครัด ทั้งนี้ หาก กทท. จะเปิดประมูลและคัดเลือกผู้ประกอบการรายใหม่ (สำหรับท่าเทียบเรือ B1) จะต้องมีการเปลี่ยนถ่ายกิจการจากผู้ประกอบการรายปัจจุบันไปยังผู้ประกอบการรายใหม่อย่างเหมาะสมและทันเวลาเพื่อให้การประกอบกิจการเป็นไปอย่างต่อเนื่อง และไม่เกิดผลเสียต่อประโยชน์ของสาธารณะ
วันพฤหัสบดีที่ 12 สิงหาคม 2564
เนื่องในโอกาสวันเฉลิมพระชนมพรรษา ๑๒ สิงหาคม ๒๕๖๔ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
#ทรงพระเจริญ
ด้วยเกล้าด้วยกระหม่อม ขอเดชะ
ข้าพระพุทธเจ้า ข้าราชการ พนักงานราชการ และลูกจ้าง กระทรวงกลาโหม
วันศุกร์ที่ 17 กันยายน 2564
ผู้ช่วยโฆษก ศบค. แจ้งเปิดพื้นที่นำร่องเที่ยว “กทม. แซนด์บ็อกซ์” ต้องเสนอ ศบค. ชุดใหญ่อนุมัติก่อนดำเนินการ โดยระบบสาธารณสุขต้องมีความพร้อม เช่นเดียวกับภูเก็ต แซนด์บ็อกซ์
ผู้ช่วยโฆษก ศบค. แจ้งเปิดพื้นที่นำร่องเที่ยว “กทม. แซนด์บ็อกซ์” ต้องเสนอ ศบค. ชุดใหญ่อนุมัติก่อนดำเนินการ โดยระบบสาธารณสุขต้องมีความพร้อม เช่นเดียวกับภูเก็ต แซนด์บ็อกซ์
วันนี้ (17 กันยายน 2564) เวลา 13.00 น. ณ โถงกลาง ตึกสันติไมตรี ทำเนียบรัฐบาล แพทย์หญิง อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ชี้แจงถึงความชัดเจนในการเปิดพื้นที่นำรองใน กทม. โดยกระทรวงการท่องเที่ยวและกีฬาได้หารือร่วมกับ กทม. เสนอแผนจัดพื้นที่นำร่องเที่ยว “กทม. แซนด์บ็อกซ์” โดยเป็นการรับทราบใน ศปก.ศบค. เท่านั้นยังไม่ถือเป็นมติอนุมัติ เพราะการเสนอแผนต้องทำเป็นขั้นตอน โดยต้องมีการหารือร่วมกันในส่วนที่เกี่ยวข้อง และต้องเสนอผ่านกระทรวงสาธารณสุข ที่สำคัญคือต้องมีมาตรการที่รอบคอบ และรัดกุม เนื่องจาก กทม. เป็นพื้นที่ขนาดใหญ่ มีความหลากหลาย เมื่อผ่านการหารือร่วมกับ ศปก.ศบค. และกระทรวงสาธารณสุขพิจารณาแล้วจะต้องนำเสนอให้ ที่ประชุม ศบค. ชุดใหญ่ พิจารณาอนุมัติ
ผู้ช่วยโฆษก ศบค. กล่าวว่า การจัดทำพื้นที่นำร่องท่องเที่ยวต้องทำเป็นขั้นตอนเดียวกัน ตามมาตรฐานในทุกพื้นที่ โดยต้องคำนึงถึงความพร้อมพื้นที่นั้น ๆ และต้องมีมาตรการควบคุมโรค หากว่ามีการรายงานผู้ติดเชื้อ หรือคลัสเตอร์ จะมีมาตรการรับมืออย่างไร ต้องมีการประเมินตนเองของพื้นที่ สาธารณสุขที่ และหน่วยงานที่เกี่ยวข้องจึงจะสามารถจัดทำเป็นพื้นที่นำร่องได้ ทั้งนี้ หากพบผู้ติดเชื้อก็ไม่ได้แปลว่าจะดำเนินการไม่ได้ แต่ระบบสาธารณสุขจะต้องมีความพร้อม เช่นเดียวกับภูเก็ต แซนด์บ็อกซ์ ที่มีการใช้ทรัพยากรส่วนกลางในการรักษาและสอบสวนโรค
ในตอนท้าย ผู้ช่วยโฆษก ศบค. ยังยืนยันการกักตัว 14 วัน ใน Alternative Quarantine แต่อาจมีการปรับเปลี่ยนไปสถานที่ AQ ไปในรูปแบบของโรงแรม SHA Plus แบบ จ. ภูเก็ต เพราะบุคลากรส่วนใหญ่ได้รับการฉีดวัคซีนไปแล้ว และเพื่อให้เป็นสถานที่ท่องเที่ยวได้
วันพฤหัสบดีที่ 19 สิงหาคม 2564
กรมทางหลวงชนบท ซ่อมสร้างผิวทางลาดยางและปรับปรุงผิวทางลาดยางเดิมนำกลับมาใช้ใหม่ เน้นประหยัดเวลา คุ้มค่าตามหลักวิศวกรรม สามารถเปิดใช้งานได้ทันทีเมื่อดำเนินการแล้วเสร็จ
กรมทางหลวงชนบท (ทช.) กระทรวงคมนาคม ดำเนินโครงการซ่อมสร้างผิวทางลาดยางและปรับปรุงผิวทางลาดยางเดิม นำกลับมาใช้ใหม่ (HOT MIX In - Place Recycling แบบ RE - Paving) เพื่อให้การดำเนินงานซ่อมและปรับปรุงผิวทางเป็นไปด้วยความรวดเร็ว ประหยัดเวลาและคุัมค่า
กรมทางหลวงชนบท (ทช.) กระทรวงคมนาคม ดำเนินโครงการซ่อมสร้างผิวทางลาดยางและปรับปรุงผิวทางลาดยางเดิม นำกลับมาใช้ใหม่ (HOT MIX In - Place Recycling แบบ RE - Paving) เพื่อให้การดำเนินงานซ่อมและปรับปรุงผิวทางเป็นไปด้วยความรวดเร็ว ประหยัดเวลา คุ้มค่าตามหลักวิศวกรรม ซึ่งเมื่อก่อสร้างแล้วเสร็จจะสามารถเปิดใช้การจราจรได้ทันที ส่งผลกระทบต่อการจราจรในพื้นที่น้อยที่สุด สอดรับกับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายปฐม เฉลยวาเรศ อธิบดีกรมทางหลวงชนบท เปิดเผยว่า ปัจจุบัน ทช. ได้ดำเนินการด้วยวิธีการซ่อมบำรุงด้วยวิธีซ่อมสร้างผิวทางลาดยางและปรับปรุงผิวทางลาดยางเดิมนำกลับมาใช้ใหม่ (HOT MIX In - Place Recycling แบบ RE - Paving) บนถนนทางหลวงชนบทสาย นย. 2011 แยกทางหลวงแผ่นดินหมายเลข 33 - บ้านพรหมณี อำเภอเมือง จังหวัดนครนายก เป็นเส้นทางที่ ทช. ได้อนุญาตให้ บริษัท ปตท. จำกัด (มหาชน) ดำเนินการก่อสร้างโครงการท่อส่งก๊าซธรรมชาติเส้นที่ 4 (ระยอง - แก่งคอย) ในเขตทางของ ทช. ปัจจุบันได้ดำเนินการแล้วเสร็จ ซึ่งพาดผ่านเส้นทางที่อยู่ในความดูแลของแขวงทางหลวงชนบทนครนายก จำนวน 3 สายทาง ได้แก่ ถนนทางหลวงชนบทสาย นย. 2011 กม. ที่ 0+000 - กม. ที่ 10+094 ระยะทางประมาณ 10 กิโลเมตร ถนนทางหลวงชนบทสาย นย. 2003 กม. ที่ 0+800 - กม. ที่ 4+250 ระยะทางประมาณ 3.5 กิโลเมตร และถนนทางหลวงชนบทสาย นย.2013 (ลอดผ่าน) ทั้งนี้ ทช. ได้ตรวจสอบพบว่าถนนทางหลวงชนบทสาย นย.2011 ได้รับผลกระทบจากการวางท่อก๊าซธรรมชาติ ทช. จึงได้สรุปแนวทางการซ่อมบำรุงถนนทางหลวงชนบทสาย นย. 2011 โดยกำหนดรูปแบบวิธีการซ่อมบำรุงด้วยวิธีซ่อมสร้างผิวทางลาดยางและปรับปรุงผิวทางลาดยางเดิมนำกลับมาใช้ใหม่ (HOT MIX In – Place Recycling แบบ RE - Paving) ซึ่งวิธีดังกล่าวเป็นวิธีที่ถูกต้องตามหลักวิชาการ มีความคุ้มค่า ไม่ส่งผลกระทบต่อแนวท่อก๊าซที่วางอยู่ในสายทาง การดำเนินงานเป็นไปด้วยความรวดเร็ว ประหยัดเวลา สามารถเปิดใช้การจราจรได้ทันทีเมื่อดำเนินการแล้วเสร็จ เนื่องจากสายทางดังกล่าวเป็นเส้นทางการขนส่งสินค้าเชื่อมระหว่างอำเภอองครักษ์ จังหวัดนครนายก กับ อำเภอบางน้ำเปรี้ยว จังหวัดฉะเชิงเทรา ส่งผลให้มีปริมาณการจราจรสูงถึง 8,300 คัน/วัน ขณะนี้โครงการดังกล่าวมีความก้าวหน้าไปแล้วกว่าร้อยละ 49 คาดว่าจะดำเนินการแล้วเสร็จประมาณปลายปี 2564 โดยใช้งบประมาณที่ได้รับการสนับสนุนจาก ปตท.
นอกจากนี้ ทช. ยังได้ดำเนินการซ่อมสร้างผิวทางแอสฟัลท์คอนกรีต โดยวิธี Pavement In - Place Recyling และปรับปรุงผิวทางลาดยางเดิม นำกลับมาใช้ใหม่ ด้วยวิธี HOT MIX In - Place Recycling บนถนนทางหลวงชนบทสาย ชม. 3035 แยกทางหลวงแผ่นดินหมายเลข 108 - บ้านร้อยจันทร์ อำเภอสันป่าตอง หางดง จังหวัดเชียงใหม่ แล้วเสร็จและเปิดให้ประชาชนได้ใช้สัญจรเรียบร้อยแล้วเมื่อเดือนกรกฎาคม 2564 ที่ผ่านมา
วันพฤหัสบดีที่ 9 ธันวาคม 2564
โฆษกรัฐบาลเผย“นายกฯ”ยินดีกรุงเทพฯ ถูกจัดลำดับเป็นเมืองที่เหมาะต่อการทำงานและพักผ่อนที่สุดในโลก พร้อมขอบคุณหน่วยงานที่เกี่ยวข้อง รวมทั้ง คนไทยทุกคนที่ช่วยกันทำให้ประเทศมีชื่อเสียงระดับโลกในแง่ของแหล่งท่องเที่ยวและเหมาะต่อการทำงาน
โฆษกรัฐบาลเผย “นายกฯ” ยินดีกรุงเทพฯ ถูกจัดลำดับเป็นเมืองที่เหมาะต่อการทำงานและพักผ่อนที่สุดในโลก พร้อมขอบคุณหน่วยงานที่เกี่ยวข้อง รวมทั้ง คนไทยทุกคนที่ช่วยกันทำให้ประเทศมีชื่อเสียงระดับโลกในแง่ของแหล่งท่องเที่ยวและเหมาะต่อการทำงาน
นายธนกรวังบุญคงชนะโฆษกประจำสำนักนายกรัฐมนตรีเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมทราบเรื่องน่ายินดีที่กรุงเทพมหานครได้รับการจัดอันดับให้เป็นเมืองที่เหมาะกับการทำงานและพักผ่อนที่สุดในโลก(The Best Cities for a Workation 2021)ตามมาด้วยอันดับ2กรุงนิวเดลีประเทศอินเดียอันดับ3กรุงลิสบอนประเทศโปรตุเกสอันดับ4เมืองบาร์เซโลนาประเทศสเปนอันดับ5กรุงบูดาเปสต์ประเทศฮังการีร่วมกับกรุงบัวโนสไอเรสประเทศอาร์เจนตินาอันดับ7เมืองมุมไบประเทศอินเดียอันดับ8กรุงอิสตันบูลประเทศตุรกีอันดับ9กรุงบูคาเรสต์ประเทศโรมาเนียและอันดับร่วมที่10จังหวัดภูเก็ตและเชียงใหม่ทั้งนี้จากการจัดลำดับของHoliduซึ่งเป็นเว็บไซต์สำหรับการค้นหาสถานที่พักผ่อนของเยอรมนี
โดยระบุว่ากรุงเทพฯถือเป็นเมืองที่เหมาะสมที่สุดสำหรับเป็นพื้นที่ในการทำงานและยังเป็นเมืองที่ค่าใช้จ่ายในการทำงานอยู่ในเกณฑ์ที่ทุกคนสามารถเข้าถึงได้และหากดูในแง่ของการเป็นสถานที่พักผ่อนกรุงเทพฯเป็นเมืองจุดหมายปลายทางที่นักท่องเที่ยวทุกระดับและทุกไลฟ์สไตล์สามารถสนุกเพลิดเพลินกับกิจกรรมท่องเที่ยวในกรุงเทพฯได้ไม่สิ้นสุดทั้งสถานที่ท่องเที่ยวเชิงวัฒนธรรมอาทิวัดและพระราชวังหรือสถานที่เลือกซื้อสิ่งของในห้างสรรพสินค้ากลางเมืองไปจนถึงตลาดน้ำในท้องถิ่น
โฆษกประจำสำนักนายกรัฐมนตรี กล่าวว่าเหตุผลที่กรุงเทพมหานครได้รับการจัดอันดับให้เป็นเมืองที่เหมาะกับการทำงานและพักผ่อนที่สุดในโลกมาจากการพิจารณาจากหลักเกณฑ์ในการจัดลำดับทั้งเรื่องความเร็วของสัญญาณWiFiจำนวนพื้นที่สาธารณะในการทำงานหรือCo-working spaceค่าใช้จ่ายรายเดือนของที่พักค่าอาหารและเครื่องดื่มค่าเดินทางสถานที่ท่องเที่ยวที่น่าสนใจรวมไปถึงค่าเฉลี่ยจำนวนชั่วโมงที่แดดออกต่อวันนอกจากนี้Holiduยังระบุว่าในกรุงเทพฯมีคนส่วนใหญ่ที่สามารถสื่อสารภาษาอังกฤษได้เป็นเมืองที่ดึงดูดนักลงทุนและบริษัทต่างชาติจำนวนมากจึงทำให้เป็นเมืองที่สามารถหาสถานที่พักอาศัยสำหรับนักธุรกิจและผู้ประกอบการได้อย่างสะดวกสบาย
โฆษกรัฐบาลกล่าวเพิ่มเติมว่านายกรัฐมนตรีขอบคุณหน่วยงานที่เกี่ยวข้องทุกฝ่ายรวมไปถึงพี่น้องประชาชนทุกคนที่ช่วยกันทำให้ประเทศไทยยังคงเป็นจุดหมายปลายทางท่องเที่ยวที่น่าดึงดูดสำหรับนักท่องเที่ยวและนักธุรกิจที่มองหาสถานที่ทำงานในระยะไกลในช่วงที่สถานการณ์โควิด-19ที่ระบาดไปทั่วโลกรัฐบาลยืนยันความพร้อมที่จะดูแลความปลอดภัยทางด้านสาธารณสุขและพัฒนาโครงสร้างพื้นฐานเพื่อให้ทั้งคนไทยนักธุรกิจและนักท่องเที่ยวให้สามารถใช้ชีวิตดำเนินธุรกิจและท่องเที่ยวในประเทศไทยได้อย่างมั่นใจและสะดวกสบายยิ่งขึ้น
วันอาทิตย์ที่ 13 มีนาคม 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 4 – 10 มีนาคม 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 4 – 10 มีนาคม 2565 พบการกระทำผิด จำนวน 607 คดี คิดเป็นเงินค่าปรับ 8.98 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิตโดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 4 – 10 มีนาคม 2565) พบว่ามีการกระทำผิด จำนวน 607 คดี คิดเป็นเงินค่าปรับ 8.98 ล้านบาท โดยแยกเป็น สุรา จำนวน 327 คดี ค่าปรับ 2.66 ล้านบาท ยาสูบ จำนวน 215 คดี ค่าปรับ 3.95 ล้านบาท ไพ่ จำนวน 10 คดี ค่าปรับ 0.13 ล้านบาท น้ำมันและผลิตภัณฑ์น้ำมัน จำนวน 13 คดี ค่าปรับ 0.25 ล้านบาท น้ำหอม จำนวน 4 คดี ค่าปรับ 0.11 ล้านบาท รถจักรยานยนต์ จำนวน 22 คดี ค่าปรับ 0.58 ล้านบาท และสินค้าอื่น ๆ จำนวน 16 คดี ค่าปรับ 1.30 ล้านบาท โดยมีของกลางแยกเป็นน้ำสุรา จำนวน 7,010.820 ลิตร ยาสูบ จำนวน 28,903 ซอง ไพ่ จำนวน 565 สำรับ น้ำมันและผลิตภัณฑ์น้ำมัน จำนวน 14,320.000 ลิตร น้ำหอม จำนวน 7,099 ขวด รถจักรยานยนต์ จำนวน 29 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 10 มีนาคม 2565 พบว่ามีการกระทำผิด จำนวน 12,275 คดี คิดเป็นเงินค่าปรับ 231.53 ล้านบาท โดยแยกเป็น สุรา จำนวน 6,474 คดี ค่าปรับ 59.85 ล้านบาท ยาสูบ จำนวน 4,340 คดี ค่าปรับ 115.03 ล้านบาท ไพ่ จำนวน 208 คดี ค่าปรับ 2.01 ล้านบาท น้ำมันและผลิตภัณฑ์น้ำมัน จำนวน 310 คดี ค่าปรับ 17.31 ล้านบาท น้ำหอม จำนวน 62 คดี ค่าปรับ 2.85 ล้านบาท รถจักรยานยนต์ จำนวน 601 คดี ค่าปรับ จำนวน 14.11 ล้านบาท และสินค้าอื่น ๆ จำนวน 280 คดี ค่าปรับ 20.37 ล้านบาท โดยมีของกลางแยกเป็นน้ำสุรา จำนวน 88,456.770 ลิตร ยาสูบ จำนวน 2,708,546 ซอง ไพ่ จำนวน 13,627 สำรับ น้ำมันและผลิตภัณฑ์น้ำมัน จำนวน 539,583.000 ลิตร น้ำหอม จำนวน 82,967 ขวด รถจักรยานยนต์ จำนวน 736 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/42-2565/773-2565-4-10-2565-11
วันพุธที่ 25 พฤษภาคม 2565
​ “ปลัดกระทรวงกลาโหม” นำกำลังพลหัวใจจิตอาสา ล้างถนน ล่องเรือเก็บขยะ ปรับภูมิทัศน์รอบชุมชนวัดโพธิ์-ท่าเตียน สร้างจิตสาธารณะในสังคมไทย
พลเอก วรเกียรติ รัตนานนท์ ปลัดกระทรวงกลาโหม เป็นประธานการจัดกิจกรรมโครงการจิตอาสาพัฒนา “เราทำความ ดี ด้วยหัวใจ” กิจกรรมทำความสะอาดและปรับปรุงภูมิทัศน์บริเวณพื้นที่วัดพระเชตุพนวิมลมังคลารามราชวรมหาวิหาร และชุมชนท่าเตียน
โดยมี พลเรือเอก สมประสงค์ นิลสมัย ผู้บัญชาการทหารเรือ พลอากาศเอก สฤษฎ์พงศ์ วัฒนวรางกูร รองปลัดกระทรวงกลาโหม(1) พลเรือเอก มนัสวี บูรณพงศ์ รองปลัดกระทรวงกลาโหม(2) พลเอก สราวุธ รัชตะนาวิน รองปลัดกระทรวงกลาโหม(3) พลเอก สนิธชนก สังขจันทร์ รองปลัดกระทรวงกลาโหม(4) ร่วมตรวจเยี่ยมการทำความสะอาดในแม่น้ำเจ้าพระยาตั้งแต่ท่าเรือท่าเตียน – ท่าเรือศิริราช และจุดบริการช่วยเหลือประชาชน
โดยมีจิตอาสาเข้าร่วมกิจกรรมจำนวนทั้งสิ้น 1,110 คน ประกอบด้วย กำลังพลจากหน่วยขึ้นตรงสำนักงานปลัดกระทรวงกลาโหม และส่วนราชการต่างๆ รวมทั้งประชาชนจิตอาสาในพื้นที่รอบศาลาว่าการกลาโหม โดยแบ่งทำความสะอาดตามพื้นที่ ได้แก่ วัดพระเชตุพนฯ ถนนมหาราช ซอยเศรษฐการ ถนนสนามไชย และยังมีการล่องเรือไปตามแม่น้ำเจ้าพระยาเพื่อเก็บขยะและสิ่งกีดขวางทางน้ำเพื่อสร้างจิตสำนึกให้คนไทยเลิกทิ้งขยะลงแม่น้ำลำคลอง
นอกจากนี้ยังมีจุดบริการ และช่วยเหลือประชาชน อาทิ แจกอาหารกล่อง แจกถุงปันสุข แจกจ่ายยาสามัญประจำบ้าน บริการตัดผม และบริการฉีดวัคซีนพิษสุนัขบ้า เพื่อให้ประชาชนในพื้นที่มาใช้บริการโดยไม่เสียค่าใช้จ่าย สำหรับกิจกรรมจิตอาสาในครั้งนี้จะช่วยพัฒนาชุมชนในพื้นที่ใกล้เคียงให้มีสภาพความเป็นอยู่ที่ดีขึ้น และแสดงให้เห็นถึงพลังความสามัคคีในการร่วมแรงร่วมใจกันเป็นหนึ่งเดียวของกำลังพล และประชาชนจิตอาสาในการบำเพ็ญสาธารณประโยชน์ต่อประเทศชาติที่จะสืบสาน “เราทำความ ดี ด้วยหัวใจ” ตามแนวพระราโชบายสืบไป
วันพุธที่ 25 พฤษภาคม 2565
กรมทางหลวง รับรางวัล Prime Minister Road Safety Awards
จากท่านนายกรัฐมนตรีด้านถนนปลอดภัยต่อเนื่องปีที่ 3
วันนี้ (25 พฤษภาคม 2565) นายสราวุธ ทรงศิวิไล อธิบดีกรมทางหลวง และนายพรเทพ พรหมสุวรรณ์ หัวหน้างานอำนวยความปลอดภัย แขวงทางหลวงสุราษฎร์ธานีที่ 3 (เวียงสระ) กระทรวงคมนาคม เข้ารับรางวัล Prime Minister Road Safety Awards ด้านถนนปลอดภัยจากพลเอกประยุทธ์ จันทร์โอชา นายกรัฐมนตรี จากงานสัมมนาวิชาการระดับชาติ เรื่องความปลอดภัยทางถนน ครั้งที่ 15 "ทศวรรษใหม่ วิถีใหม่ ขับขี่ปลอดภัยต้องมาก่อน" New decade, New normal, Safe driving is priority ซึ่งจัดขึ้นโดยศูนย์อำนวยความปลอดภัยทางถนน สำนักงานกองทุนสนับสนุนการสร้างเสริมสุขภาพ ภาคีเครือข่ายการป้องกันอุบัติเหตุทางถนน ณ ศูนย์ประชุมวายุภักษ์ โรงแรมเซ็นทรา บายเซ็นทารา ศูนย์ราชการและคอนเวนชั่นเซ็นเตอร์ แจ้งวัฒนะ กรุงเทพมหานคร
ในการนี้ นายสราวุธ ทรงศิวิไล อธิบดีกรมทางหลวง เป็นผู้แทนกรมทางหลวง (ทล.) รับรางวัล Prime Minister Road Safety Awards ด้านถนนปลอดภัยต่อเนื่องเป็นปีที่ 3 และนายพรเทพ พรหมสุวรรณ์ หัวหน้างานอำนวยความปลอดภัย แขวงทางหลวงสุราษฎร์ธานีที่ 3 (เวียงสระ) ได้รับรางวัลจากการส่งผลงานคัดเลือกในหัวข้อ “การดำเนินงานป้องกันและลดอุบัติเหตุทางถนน” โดย ทล. มุ่งหวังเพื่อให้เกิดกลไกการบริหารจัดการความเสี่ยงทางกายภาพถนนระดับพื้นที่และระดับจังหวัดแบบมีส่วนร่วมระหว่างหน่วยงานที่รับผิดชอบด้านถนนกับพหุภาคีเครือข่ายและชุมชนทั้งในเชิงป้องกัน (Road Safety Audit) และเชิงแก้ไข รวมทั้งสามารถแก้ไขปัญหาจุดเสี่ยง/จุดอันตรายแบบเบื้องต้นได้สำเร็จโดยใช้งบบำรุงปกติและใช้เวลาอันสั้น พร้อมผลักดันให้เกิดการแก้ไขปัญหาแบบถาวร สามารถช่วยแก้ไขปัญหาการเกิดอุบัติเหตุลงได้ ลดการสูญเสียชีวิตและทรัพย์สิน
วันพุธที่ 22 ธันวาคม 2564
ธ.ก.ส. จัดโครงการชำระดีมีคืน-นาทีทองลดดอกเบี้ยสู้โควิด เป็นของขวัญปีใหม่ให้เกษตรกรลูกค้า
ธ.ก.ส. มอบของขวัญปีใหม่ให้เกษตรกร ผ่านโครงการชำระดีมีคืน โดยคืนดอกเบี้ยร้อยละ 20 ของดอกเบี้ยที่ชำระจริง วงเงินรวม 1,200 ลบ. และโครงการนาทีทองลดดอกเบี้ยสู้โควิด โดยลดดอกเบี้ยที่ค้างชำระสูงสุด ร้อยละ 50 เพื่อบรรเทาภาระทางการเงิน
ธ.ก.ส. มอบของขวัญปีใหม่ให้เกษตรกร ผ่านโครงการชำระดีมีคืน โดยคืนดอกเบี้ยร้อยละ 20 ของดอกเบี้ยที่ชำระจริง วงเงินรวม 1,200 ล้านบาท และโครงการนาทีทองลดดอกเบี้ยสู้โควิด โดยลดดอกเบี้ยที่ค้างชำระสูงสุด ร้อยละ 50 เพื่อบรรเทาภาระทางการเงิน ช่วยเสริมสภาพคล่องในการใช้จ่ายในช่วงเทศกาลปีใหม่ให้กับผู้ที่ได้รับผลกระทบจากภาวะเศรษฐกิจและ COVID-19 แจ้งความประสงค์ได้ที่ ธ.ก.ส. ทุกสาขาทั่วประเทศ ตั้งแต่บัดนี้ถึง 31 มีนาคม 2565 หรือจนกว่าจะเต็มวงเงินที่กำหนด
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่ ธ.ก.ส. ได้ดำเนินโครงการพักชำระหนี้และปรับปรุงโครงสร้างหนี้ให้กับลูกค้าตามศักยภาพ เพื่อบรรเทาความเดือดร้อนและลดความกังวลในด้านภาระหนี้สิน จากสถานการณ์การแพร่ระบาดของเชื้อไวรัส COVID-19 และภัยธรรมชาติ ที่สร้างผลกระทบทั้งทางด้านเศรษฐกิจและสังคม และเพื่อเป็นการเสริมสภาพคล่องในการลงทุนและการจับจ่ายใช้สอยในช่วงเทศกาลปีใหม่ ธ.ก.ส. ได้ออกมาตรการเพื่อช่วยเหลือลูกค้าที่ จำนวน 2 โครงการ ได้แก่
โครงการชำระดีมีคืน ปีบัญชี 2564 สำหรับเกษตรกรลูกค้า ที่มีหนี้คงเหลือ ณ วันที่ 31 ตุลาคม 2564 ที่ชำระหนี้ตามกำหนดเวลา ยกเว้นหนี้เงินกู้โครงการที่ได้รับชดเชยดอกเบี้ยตามนโยบายรัฐบาล โดยธนาคารจะคืนดอกเบี้ยเข้าบัญชีเงินฝากลูกค้าโดยตรง ร้อยละ 20 ของดอกเบี้ยที่ชำระจริง ไม่เกินรายละ 1,000 บาท วงเงินงบประมาณ 1,200 ล้านบาท โดยจะมีเกษตรกรลูกค้าได้รับประโยชน์กว่า 4.1 ล้านราย
และโครงการนาทีทองลดดอกเบี้ยสู้โควิด ปีบัญชี 2564 สำหรับลูกค้าที่มีภาระหนี้ค้างชำระ หรือลูกค้าที่ปรับปรุงโครงสร้างหนี้ ณ วันที่ 31 ตุลาคม 2564 โดย ธ.ก.ส. จะลดดอกเบี้ย ดังนี้ 1) กรณีชำระหนี้เสร็จสิ้นเป็นรายสัญญา จะลดดอกเบี้ยที่ค้างชำระรวมถึงเบี้ยปรับ ไม่เกินร้อยละ 50 ณ วันชำระหนี้ 2) กรณีชำระดอกเบี้ยได้เสร็จสิ้น แต่ไม่สามารถชำระต้นเงินได้ จะลดดอกเบี้ยค้างชำระรวมถึงเบี้ยปรับ ร้อยละ 30 ของดอกเบี้ยที่ชำระจริง 3) กรณีชำระดอกเบี้ยได้บางส่วนจะลดดอกเบี้ยค้างชำระรวมถึงเบี้ยปรับ ร้อยละ 20 ของดอกเบี้ยที่ชำระจริง 4) กรณีกลุ่มเกษตรกรสหกรณ์ นิติบุคคล และกองทุนหมู่บ้านและชุมชนเมือง ที่ชำระดอกเบี้ยได้เสร็จสิ้นหรือบางส่วน จะลดดอกเบี้ยค้างชำระรวมถึงเบี้ยปรับ ร้อยละ 10 ของดอกเบี้ยที่ชำระจริง
นายธนารัตน์ กล่าวอีกว่า เมื่อชำระหนี้แล้ว ลูกค้าสามารถรับการสนับสนุนสินเชื่อใหม่เพื่อนำไปลงทุนในการประกอบอาชีพ รวมถึงการฟื้นฟูอาชีพเพื่อสร้างรายได้ โดยเป็นไปตามเงื่อนไขของ ธ.ก.ส. ซึ่งผู้ที่สนใจ สามารถยื่นความประสงค์ได้ตั้งแต่บัดนี้ ถึง 31 มีนาคม 2565 ณ ธ.ก.ส. ทุกสาขาทั่วประเทศ หรือสอบถามข้อมูลเพิ่มเติมได้ที่ Call Center 02-555-0555
วันพฤหัสบดีที่ 22 กรกฎาคม 2564
สปสช.เปิดเว็บไซต์ให้ผู้ป่วยโควิด-19 กทม.-ปริมณฑล ลงทะเบียนกลับไปรักษาที่ภูมิลำเนาได้ทันที
สปสช.ผนึก สธ.-สพฉ. วางระบบส่งต่อผู้ป่วยโควิด-19 สีเขียวในพื้นที่กทม.-ปริมณฑล เดินทางกลับไปรักษาตัวที่ภูมิลำเนาได้ เปิดลงทะเบียนผ่านเว็บไซต์ https://crmdci.nhso.go.th/ ลดการรอคอยสายเป็นเวลานาน
นพ.จเด็จ ธรรมธัชอารี เลขาธิการสำนักงานหลักประกันสุขภาพแห่งชาติ (สปสช.) เปิดเผยว่า สถานการณ์การระบาดของโควิด-19 ขณะนี้ที่มีจำนวนผู้ป่วยติดเชื้อเพิ่มขึ้นจำนวนมาก โดยเฉพาะในพื้นที่กรุงเทพมหานคร (กทม.) และปริมณฑล ทำให้ศักยภาพในการรองรับผู้ป่วยนั้นมีความแออัด ขณะเดียวกันได้มีหลายจังหวัดทั้งโรงพยาบาลและสำนักงานสาธารณสุขจังหวัด (สสจ.) ประกาศรับผู้ติดเชื้อโควิด-19 ที่ยังไม่ได้เข้าสู่ระบบการรักษาให้กลับมารักษาตามภูมิลำเนาของตนหรือต่างพื้นที่ได้
รองนายกรัฐมนตรีและรัฐมนตรีว่าการกระทรวงสาธารณสุข อนุทิน ชาญวีรกูล จึงได้มอบให้ กระทรวงสาธารณสุข (สธ.) สปสช. และสถาบันการแพทย์ฉุกเฉินแห่งชาติ (สพฉ.) วางระบบการนำส่งผู้ติดเชื้อโควิด-19 กลับไปรักษาที่ภูมิลำเนา เพื่อให้การขนส่งผู้ป่วยเป็นไปตามมาตรฐานการป้องกันและควบคุมโรค ลดการแพร่กระจายเชื้อระหว่างทาง โดยยังได้ประสานกับกระทรวงกลาโหม กรมการขนส่งทหารบก กระทรวงคมนาคม การรถไฟแห่งประเทศไทย (รฟท.) เพื่อร่วมวางแผนการเดินทางและอำนวยความสะดวกแก่ประชาชน
สำหรับเงื่อนไขของผู้ป่วยที่จะเดินทางกลับไปรักษาตามภูมิลำเนาของตนได้ จะต้องผู้ติดเชื้อที่ไม่มีอาการหรือมีอาการเล็กน้อย (สีเขียว) โดยผู้ป่วยจะต้องมีอาการคงที่ สามารถเดินทางได้ และจังหวัดปลายทางยินยอมรับกลับ ตามมติของคณะกรรมการโรคติดต่อระดับจังหวัด โดยในส่วนของ สปสช.จะรับผิดชอบประสานงานกับกระทรวงสาธารณสุข สพฉ. กองทัพบ กระทรวงคมนาคม และหน่วยงานอื่นๆ ที่เกี่ยวข้อง เพื่อจัดทำแผนส่งกลับที่มีความปลอดภัยแก่ผู้ป่วย พร้อมมีเจ้าหน้าที่วิดิโอคอบให้คำปรึกษาระหว่างการเดินทางด้วย
นพ.จเด็จ กล่าวว่า ผู้ป่วยโควิด-19 ในพื้นที่ กทม.และปริมณฑล ที่มีความประสงค์ต้องการเดินทางกลับไปรักษาตามภูมิลำเนา สามารถแจ้งความจำนงโดยลงทะเบียนได้ทางเว็บไซต์ https://crmdci.nhso.go.th/ เพื่อแก้ปัญหาปริมาณสายด่วน 1330 มีการใช้งานจำนวนมาก ผู้ติดเชื้อโควิด-19 ต้องรอนาน จึงได้เปิดช่องทางลงทะเบียนทางเว็บไซต์เพื่อให้แจ้งความจำนงแทน ที่ผ่านมา สปสช.ได้ส่งผู้ติดเชื้อโควิด-19 กลับไปรักษาที่ภูมิลำเนาแล้วประมาณกว่า 1,000 ราย
ทั้งนี้ ในส่วนของโรงพยาบาลหรือหน่วยบริการในระบบหลักประกันสุขภาพแห่งชาติ (บัตรทอง) ที่ดำเนินการจัดให้มีรถพยาบาลหรือหากโรงพยาบาลไม่สามารถนำรถมารับผู้ป่วย สามารถใช้รถอาสาสมัคร รถมูลนิธิ ที่มีความแข็งแรง ปลอดภัย โดยโรงพยาบาลเป็นผู้เบิกค่ารับส่งต่อกับ สปสช.ได้เช่นเดียวกัน โดยอัตราการจ่ายค่าพาหนะรับส่งต่อผู้ป่วย ระยะทางไปกลับ ไม่เกิน 50 กิโลเมตร จ่ายชดเชยตามจริงไม่เกิน 500 บาท, ระยะทางไปกลับ มากกว่า 50 กิโลเมตร จ่ายชดเชยเริ่มต้น 500 บาท และจ่ายชดเชยเพิ่มกิโลเมตรละ 4 บาท นอกจากนี้ยังมีค่าอุปกรณ์ป้องกันส่วนบุคคล (PPE) รวมทั้งค่าทำความสะอาดฆ่าเชื้อพาหนะ โดยจ่ายตามจริงไม่เกิน 3,700 บาทต่อครั้งที่มีการรับส่งต่อผู้ป่วย
///////////22 กรกฎาคม 2564
วันอังคารที่ 15 กุมภาพันธ์ 2565
อนุทิน เผย ผู้อำนวยการ UN AIDS ชื่นชมไทยควบคุมการแพร่ระบาดของ HIV ได้ดี
รองนายกรัฐมนตรีและรัฐมนตรีว่าการกระทรวงสาธารณสุข เผย ผู้อำนวยการบริหารโครงการเอดส์แห่งสหประชาชาติ และรองเลขาธิการองค์การสหประชาชาติ ได้เข้าหารือแบบทวิภาคี สนับสนุนประเทศไทยที่ให้ความสำคัญในการผลักดันเร่งรัดยุติปัญหาเอดส์ของโลก
รองนายกรัฐมนตรีและรัฐมนตรีว่าการกระทรวงสาธารณสุข เผย ผู้อำนวยการบริหารโครงการเอดส์แห่งสหประชาชาติ และรองเลขาธิการองค์การสหประชาชาติ ได้เข้าหารือแบบทวิภาคี สนับสนุนประเทศไทยที่ให้ความสำคัญในการผลักดันเร่งรัดยุติปัญหาเอดส์ของโลก และชื่นชมที่สามารถควบคุมการแพร่ระบาดของเอชไอวีได้ดีถือเป็น 1 ใน 6 ประเทศที่มีความโดดเด่นด้านการลดการตีตราและการเลือกปฏิบัติ มีความก้าวหน้าด้านหลักประกันสุขภาพถ้วนหน้า ให้การดูแล รักษา และป้องกันเอชไอวี
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวภายหลังMrs. Winnie Byanyima ผู้อำนวยการบริหารโครงการเอดส์แห่งสหประชาชาติ (UNAIDS) และรองเลขาธิการองค์การสหประชาชาติ พร้อมคณะ เข้าพบในโอกาสมาเยือนประเทศไทยอย่างไม่เป็นทางการ ว่า วานนี้ (14 กุมภาพันธ์ 2565)ได้มีการหารือแบบทวิภาคี กับ ผู้อำนวยการบริหารโครงการเอดส์แห่งสหประชาชาติ และรองเลขาธิการองค์การสหประชาชาติในการเสริมสร้างความสัมพันธ์กับประเทศไทย ในฐานะที่ตนได้รับเลือกให้ดำรงตำแหน่ง ประธานคณะกรรมการบริหารโครงการโรคเอดส์แห่งสหประชาชาติ (Programme Coordination Board – PCB) ในปี 2565 โดยได้กล่าวสนับสนุนประเด็นที่ประเทศไทยให้ความสำคัญในการผลักดันการเร่งรัดยุติปัญหาเอดส์ของโลก โดยเฉพาะการลดการตีตรา การเลือกปฏิบัติการดูแลรักษาและป้องกันการติดเชื้อเอชไอวีในกลุ่มเยาวชนซึ่งไทยเป็น 1 ใน 6 ประเทศที่มีความโดดเด่นในด้านนี้ โดยได้เข้าร่วม Global Partnership for action to eliminate all forms of HIV-related stigma and discrimination รวมถึงมีแผนการจัดกิจกรรมศึกษาดูงานในประเทศไทยเพื่อแลกเปลี่ยนเรียนรู้การดำเนินงานที่นำโดยชุมชน (Community-led response)และการบูรณาการเอชไอวีในระบบหลักประกันสุขภาพถ้วนหน้า
นอกจากนี้Mrs. Winnie ได้ชื่นชมประเทศไทยในการควบคุมการแพร่ระบาดของเอชไอวี ว่ามีความก้าวหน้าและเป็นผู้นำในหลายด้านโดยเฉพาะหลักประกันสุขภาพถ้วนหน้าในการดูแลรักษาและป้องกันเอชไอวีและยังกล่าวชื่นชมประเทศไทยที่สามารถควบคุมการระบาดของโรคโควิด 19 ได้ดีอีกด้วย
************************************** 15 กุมภาพันธ์ 2565
วันจันทร์ที่ 12 กรกฎาคม 2564
รมว. ดีอีเอส ร่วมประชุมคณะกรรมการระดับชาติ  เตรียมพร้อมการประชุมผู้นำเขตเศรษฐกิจเอเปค
รมว. ดีอีเอส ร่วมประชุมคณะกรรมการระดับชาติ
เตรียมพร้อมการประชุมผู้นำเขตเศรษฐกิจเอเปค
เมื่อวันที่12กรกฎาคม2564นายชัยวุฒิธนาคมานุสรณ์พร้อมด้วยนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเข้าร่วมประชุมคณะกรรมการระดับชาติเพื่อเตรียมการจัดการประชุมผู้นำเขตเศรษฐกิจเอเปคและการประชุมที่เกี่ยวข้องในช่วงประเทศไทยเป็นเจ้าภาพจัดการประชุมเอเปคปีพ.ศ.2565ครั้งที่2-2564โดยมีนายเนวินธุ์ช่อชัยทิพฐ์ผู้ช่วยรัฐมนตรีประจำกระทรวงดิจิทัลเพื่อเศรษฐกิจและสังคมและนางปิยนุชวุฒิสอนผู้ตรวจราชการกระทรวงดิจิทัลเพื่อเศรษฐกิจและสังคมเข้าร่วมการประชุมด้วยณห้องประชุมMDES 1ชั้น9กระทรวงดิจิทัลเพื่อเศรษฐกิจและสังคมเพื่อรับทราบและหารือเกี่ยวกับความคืบหน้าการดำเนินการด้านสารัตถะซึ่งจะได้รับทราบผลการประชุมระดมสมองร่วมกันเพื่อกำหนดThemeและDeliverablesของการประชุมความคืบหน้าด้านพิธีการและอำนวยการและความปลอดภัยและสถานที่จัดการประชุมสำหรับการที่ประเทศไทยจะเป็นเจ้าภาพซึ่งการประชุมครั้งนี้พลเอกประยุทธ์จันทร์โอชานายกรัฐมนตรีเป็นประธานการประชุม ผ่านระบบประชุมทางไกล
************
วันจันทร์ที่ 22 สิงหาคม 2565
รัฐบาลหนุนพื้นที่ EEC เป็น “พื้นที่ต้นแบบด้านเกษตร” ตั้งเป้าสร้างรายได้ให้เกษตรกรในพื้นที่ ร้อยละ 6.5 ต่อปี
.....
รัฐบาลมุ่งขับเคลื่อนเขตพัฒนาพิเศษภาคตะวันออก (EEC) ให้เป็นพื้นที่ต้นแบบในการพัฒนาเศรษฐกิจ สังคม และสิ่งแวดล้อมอย่างเป็นระบบ ที่นำไปสู่การขยายตัวทางเศรษฐกิจของประเทศ จนก้าวข้ามกับดักรายได้ปานกลางสู่การเป็นประเทศพัฒนาแล้วภายในปี 2575
.
สำหรับแนวทางการพัฒนา มิได้จำกัดอยู่ที่ภาคอุตสาหกรรมและภาคการบริการเท่านั้น แต่รวมถึง “ภาคการเกษตร” ทั้งนี้ ครม. ได้เห็นชอบแผนพัฒนาการเกษตรในพื้นที่อีอีซี (พ.ศ. 2566 - 2570) มีเป้าหมายยกระดับภาคการเกษตรโดยใช้เทคโนโลยีให้ผลการผลิตสูงขึ้น เข้าถึงตลาดสินค้ามูลค่าสูง ยกระดับรายได้เกษตรกรให้เทียบเท่าภาคอุตสาหกรรมและบริการ
.
โดยการพัฒนาพื้นที่กลุ่มคลัสตอร์ทางการเกษตรนั้น ประกอบด้วย 5 คลัสเตอร์ คือ ผลไม้ ประมง เกษตรมูลค่าสูง พืชสมุนไพร และพืชสำหรับอุตสาหกรรมชีวภาพ คาดว่าการขยายตัวมูลค่าผลผลติมวลรวมภาคเกษตรของอีอีซีจะอยู่ที่ร้อยละ 3.5 ต่อปี และอัตราการขยายตัวรายได้เกษตรต่อแรงงานเกษตรของอีอีซีจะอยู่ที่ร้อยละ 6.5 ต่อปี
.
อ่านเพิ่มเติม คลิกhttps://www.thaigov.go.th/news/contents/details/58144
#ไทยคู่ฟ้า#ร่วมต้านโควิด19
-------------------
วันอังคารที่ 23 พฤศจิกายน 2564
โฆษกรัฐบาลเผย ฉีดวัคซีนเด็กนร. อายุ 12-18 ปีมีนร. สมัครใจฉีดเพิ่มมากขึ้นกว่า 4.06 ล้านคน ล่าสุดการฉีดเข็ม 1 เกินร้อยละ 90 แล้ว
โฆษกรัฐบาลเผย ฉีดวัคซีนเด็กนร. อายุ 12-18 ปีมีนร. สมัครใจฉีดเพิ่มมากขึ้นกว่า 4.06 ล้านคน ล่าสุดการฉีดเข็ม 1 เกินร้อยละ 90 แล้ว ขณะที่ ศูนย์ฉีดวัคซีนกลางบางซื่อ เปิดฉีดวัคซีนนักเรียนนอกระบบถึง           วันที่ 7 ธันวาคม นี้ “นายก”สั่งโรงเรียนคุมเข้ม
วันนี้ 23 พ.ย. 64 นายธนกร วังบุญคงชนะ โฆษกประจำสำนักนายกรัฐมนตรี เผยความคืบหน้าของเด็กนักเรียนที่ฉีดวัคซีนในประเทศ ณ 21 พฤศจิกายน พบว่ามีนักเรียนที่ประสงค์ฉีดวัคซีนจำนวน 4,062,239 คน จากจำนวนนักเรียนทั้งหมด 5,085,460 คน โดยนักเรียนที่ได้รับการฉีดวัคซีนเข็มที่ 1 แล้วจำนวน 3,686,476 คน คิดเป็น 90.75% และฉีดวัคซีนเข็มที่ 2 แล้ว จำนวน 1,674,270 คน คิดเป็นร้อยละ 41.22% โดยจำนวนนักเรียนที่ฉีดวัคซีนครบ 2 เข็มแล้ว จำแนกตามรายภาค ได้แก่ ภาคอีสานฉีดได้ 480,952 คน ภาคกลาง 447,450 คน ภาคใต้ 331,020 คน ภาคตะวันออก 173,032 คน ภาคเหนือ 169,884 คน และภาคตะวันตก 71,932 คน ขณะเดียวกันวันนี้ ศูนย์ฉีดวัคซีนกลางบางซื่อ ได้แจ้งขยายเวลาให้บริการฉีดวัคซีนโควิด-19 สำหรับเด็กที่ศึกษานอกระบบ อยู่นอกระบบการศึกษา หรือเด็กนักเรียน ที่ยังไม่เคยได้รับวัคซีนจากจุดฉีดในสถานศึกษา โดยจะบริการฉีดวัคซีนไฟเซอร์ เข็มที่ 1 สำหรับเด็กอายุตั้งแต่ 12 – 18 ปี ทั้งนักเรียนชาวไทยและต่างชาติ สามารถขอรับบริการลงทะเบียน ณ จุดฉีด (Walk in) ถึงวันที่ 7 ธันวาคม 2564 ทั้งนี้ ต้องมีผู้ปกครองหรือผู้แทนโดยชอบธรรมมาพร้อมกับเด็ก และต้องได้รับความยินยอมจากผู้ปกครองเป็นลายลักษณ์อักษรในวันที่ฉีดยา
“ทั้งนี้ การฉีดวัคซีนให้กับเด็กนักเรียนอายุ 12-18 ปี ตั้งแต่วันที่ 4 ตุลาคม ซึ่งเป็นวันคลิกออฟจนถึงปัจจุบัน มีก้าวหน้าเป็นอย่างมากทั้ง มีนักเรียนทยอยแจ้งความประสงค์ฉีดวัคซีนเพิ่มมากกว่า 4.06 ล้านคน สูงกว่าที่เคย รวมทั้งจำนวนการฉีดวัคซีนครอบคลุม อย่างไรก็ตาม นายกรัฐมนตรี ยังฝากความห่วงใยมาถึงผู้ปกครอง คุณครู และนักเรียนว่า แม้ว่าจะได้รับวัคซีนแล้ว โรงเรียนยังต้องดำเนินตามมาตรการ Safety Zone in School และนักเรียนต้องปฏิบัติตามแนวทางป้องกันทางสาธารณสุขอย่างเข้มงวด เพื่อลดการติดหรือแพร่เชื้อ ให้การเรียนออนไซต์มีความปลอดภัย” นายธนกร กล่าว
****************
กลุ่มประชาสัมพันธ์และเผยแพร่ สำนักโฆษก
วันจันทร์ที่ 18 กรกฎาคม 2565
PM pleased with increase of Thai labor quota for working in Israel’s agricultural sector
PM pleased with increase of Thai labor quota for working in Israel’s agricultural sector
July 15, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha was pleased with the sending of Thai labors to work in the agricultural sector of the State of Israel under “Thailand – Israel Cooperation on the Placement of Workers (TIC)” program, with the total of 3,759 workers having been sent in 2022. He also ordered Labor Minister Suchart Chomklin to instruct concerned agencies in facilitating, and enhancing the workers’ necessary skills in order to meet the market demand, and further increase employment opportunity of Thai labors in the global market.
According to the Government Spokesperson, Thai labor quota for working in the agricultural sector of the State of Israel in 2022 has increased by 1,800, from the year 2021, to 6,800 people, thanks to Thailand’s reputation in effectively administering the COVID-19 situation, and the reputation of Thai workers as being skillful and responsible.
The Prime Minister has always emphasized the importance of the labor sector as a driver for national development and revenue generation, and commended all concerned agencies for their integrative operation in capacity building of the Thai labors in all dimensions. He wished all the best for the workers who have been sent to Israel, and hoped they would bring back experiences gained from working there for the development of the nation and themselves.
วันจันทร์ที่ 5 กรกฎาคม 2564
นายกรัฐมนตรีกำชับเจ้าหน้าที่ป้องกันสาธารณภัยประสานหน่วยงานทั้งส่วนกลางและท้องถิ่นควบคุมเหตุโรงงานผลิตเม็ดโฟมพลาสติก จ.สมุทรปราการเต็มที่ เร่งดูแลความปลอดภัยประชาชนสูงสุด
นายกรัฐมนตรีกำชับเจ้าหน้าที่ป้องกันสาธารณภัยประสานหน่วยงานทั้งส่วนกลางและท้องถิ่นควบคุมเหตุโรงงานผลิตเม็ดโฟมพลาสติก จ.สมุทรปราการเต็มที่ เร่งดูแลความปลอดภัยประชาชนสูงสุด
วันที่ 5 ก.ค. 2564 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า จากกรณีที่ในช่วงเช้าของวันนี้ได้เกิดเหตุระเบิดโรงงานผลิตเม็ดโฟมพลาสติก ในซอยกิ่งแก้ว21 ต.บางพลีใหญ่ อ.บางพลี จ.สมุทรปราการ และมีประชาชนได้รับบาดเจ็บบ้านเรือนเสียหายเป็นจำนวนมากนั้น พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับรายงานเหตุการณ์ในครั้งนี้และได้กำชับเจ้าหน้าที่และหน่วยงานด้านการป้องกันสาธารณภัยให้ประสานการทำงานกับทั้งส่วนกลางและท้องถิ่น เพื่อให้การดูแลความปลอดภัยกับประชาชนมีประสิทธิภาพสูงสุด
ทั้งนี้ นายกรัฐมนตรีขอให้ทุกหน่วยงานที่เข้าไปปฏิบัติภารกิจครั้งนี้ให้ความสำคัญกับความปลอดภัยในชีวิตและสุขภาพของประชาชนเป็นอันดับแรก เนื่องจากโรงงานที่เกิดเหตุตั้งอยู่ในชุมชน เป็นโรงงานที่มีคลังเก็บสารเคมีไว้จำนวนมาก นอกจากผลกระทบจากแรงระเบิดแล้ว อาจมีผลกระทบในส่วนมลพิษทางอากาศด้วย จึงขอให้การควบคุมสถานการณ์ดำเนินการอย่างรอบด้าน พร้อมกับให้กำลังใจเจ้าหน้าที่ให้ปฏิบัติภารกิจลุล่วง ดูแลประชาชนให้กลับสู่ภาวะปกติเร็วที่สุด
น.ส.ไตรศุลี กล่าวว่า เนื่องจากสถานที่เกิดเหตุมีที่ตั้งอยู่ใกล้กับท่าอากาศยานสุวรรณภูมิ ซึ่งเป็นท่าอากาศยานนานาชาติหลักของประเทศไทย นายกรัฐมนตรีขอให้กระทรวงคมนาคม บริษัท ท่าอากาศยานไทย จำกัด(มหาชน) ในฐานะผู้บริหารท่าอากาศยานสุวรรณภูมิ ได้ประสานงานกับหน่วยงานในพื้นที่เพื่อติดตามข้อมูล ประเมินเหตุที่เกิดขึ้นว่าส่งผลกระทบต่อการให้บริการของท่าอากาศยานหรือไม่เพียงใด เพื่อปรับการให้บริการให้เป็นไปตามมาตรฐานความปลอดภัยของสากล หากมีการเปลี่ยนแปลงใดขึ้นก็ให้เร่งแจ้งข่าวสารผู้ใช้บริการทราบต่อไป
“นายกรัฐมนตรีให้กำลังใจกับเจ้าหน้าที่ทุกคน ขอให้เจ้าหน้าที่จากทุกหน่วยงานร่วมกันปฏิบัติงานและดูแลประชาชนให้เต็มที่ และให้เร่งสอบสวนเหตุที่เกิดขึ้นว่าเกิดจากสาเหตุใด มีการกระทำที่ไม่เป็นไปตามกฎหมายจนเกิดเหตุรุนแรงครั้งนี้หรือไม่ พร้อมกับให้พิจารณาในเรื่องของการเยียวยาผู้ได้รับผลกระทบตามกรอบของกฎหมายต่อไป” น.ส.ไตรศุลี กล่าว
----------------------------------------
วันพฤหัสบดีที่ 2 มิถุนายน 2565
โฆษกรัฐบาลเผย เปิดขายสลากดิจิทัลวันแรก 5 ล้านฉบับ ผ่านแอป “เป๋าตัง” คึกคัก ประชาชนตอบรับดี คาดขายหมดภายใน 5-7 วัน
โฆษกรัฐบาลเผย เปิดขายสลากดิจิทัลวันแรก 5 ล้านฉบับ ผ่านแอป “เป๋าตัง” คึกคัก ประชาชนตอบรับดี คาดขายหมดภายใน 5-7 วัน
นายธนกร วังบุญคงชนะ โฆษกประจำสำนักนายกรัฐมนตรี เปิดเผยภาพรวมการขายสลากดิจิทัลวันแรก ผ่านแอป “เป๋าตัง” เริ่มตั้งแต่เวลา 06.00 น. ระบบเป็นไปได้ดี ไม่มีเกิดปัญหาอย่างที่หลายฝ่ายกังวล ยอดการขายสลากกินแบ่งรัฐบาลภายใน 1 ชั่วโมง มีสลากฯ ขายได้แล้วจำนวน 79,800 ใบ เฉลี่ยความรวดเร็วจากการขายสลากฯ สามารถขายสลากฯ ได้จำนวน 1,330 ใบ ทุก 10 นาที จากร้านค้า 10,104 ร้าน จากร้านค้าในระบบทั้งหมด 10,354 ร้าน
นายธนกรฯ กล่าว่า จากการประเมินความต้องการซื่อสลากผ่านแอป “เป๋าตัง” ซึ่งมีสลากอยู่ในระบบจำนวน 5 ล้านใบเศษ ถ้าสามารถขายสลากฯ ได้ดังข้างต้น คาดว่าสลากฯ จะขายหมดภายใน 5-7 วัน ซึ่งจะทำให้สลากฯขายหมดเร็วกว่าการเดินขายปกติ ถือได้ว่าได้รับการตอบรับจากผู้ซื้อสลากฯ เป็นอย่างดี
“พลเอก ประยุทธ์ จันทร์โอชา นายกรัฐมนตรี พอใจต่อภาพรวมการขายสลากดิจิทัล ขอบคุณผู้ที่มีส่วนเกี่ยวข้อง และทุกภาคส่วนที่ช่วยกันขับเคลื่อนเดินหน้าแก้ไขปัญหาการขายสลากฯ แพงจนสำเร็จเป็นรูปธรรม ในระยะต่อไปขอให้ช่วยกันผลักดันให้สลากฯ อยู่ในระบบแอป “เป๋าตัง” ให้เพิ่มมากขึ้น รองรับความต้องการซื้อของประชาชน พร้อมกับเน้นย้ำระบบแอพพลิเคชันอย่าให้เกิดปัญหา ทั้งการซื้อ ขาย และขึ้นเงินเมื่อถูกรางวัลสลาก” นายธนกรฯ กล่าว
.........................
วันจันทร์ที่ 5 กรกฎาคม 2564
เพิ่มเตียงใน กทม. รองรับผู้ป่วยโควิด-19
....
ล่าสุด กทม. ได้จัดตั้งโรงพยาบาลโรงแรม หรือ Hospitel เพิ่มเติม เพื่อรองรับผู้ป่วยโควิด-19 ระดับสีเขียว อีก 4,424 เตียง ประกอบด้วย
.
รพ.เกษมราษฎร์
+ ร่วมกับ รร. ทูทรีโฮเทล รับได้ 250 เตียง
+ ร่วมกับ รร.เดอะกรีนโฮเทล รับได้ 1,000 เตียง
+ ร่วมกับ รร.SD Avenue รับได้ 900 เตียง
+ ร่วมกับ รร.ไอบิสรามคำแหง รับได้ 500 เตียง
.
รพ.ธนบุรี
+ ร่วมกับ รร.ทวินทาวเวอร์ รับได้ 250 เตียง
+ ร่วมกับ รร.Siam@Siam รับได้ 300 เตียง
+ ร่วมกับ รร.ใบหยก รับได้ 400 เตียง
+ ร่วมกับ รร.Grand howard รับได้ 380 เตียง
.
รพ.ปิยะเวท ร่วมกับ รร.บาร์ซ่าโฮเทล รับได้ 300 เตียง
.
รพ.สหวิทยาการมะลิ ร่วมกับ ศูนย์ฝึกอบรมสถาบันพัฒนาข้าราชการ รับได้ 144 เตียง
.
พร้อมทั้ง ยกระดับ รพ. ในพื้นที่เพื่อรองรับผู้ป่วยระดับ สีเหลือง 490 เตียง และ สีแดง 111 เตียง ดังนี้
รพ.สนามราชพิพัฒน์ 1 รับผู้ป่วยสีเหลืองได้ 150 เตียง สีแดง 40 เตียง
รพ.ผู้สูงอายุบางขุนเทียน รับสีเหลือง 140 เตียง สีแดง 16 เตียง
รพ.สนามกองทัพบก รับสีเหลือง 200 เตียง สีแดง 55 เตียง
.
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันศุกร์ที่ 11 กุมภาพันธ์ 2565
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม  เผย นายกฯ ห่วงเหตุน้ำมันรั่วซ้ำที่มาบตาพุด
สั่งการระดมทุกหน่วยงานเร่งแก้ไข ลดผลกระทบประชาชน
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เปิดเผยว่า ท่านพลเอกประยุทธ์ จันทร์โอชา นายกรัฐมนตรี มีความเป็นห่วงถึงเหตุน้ำมันรั่วไหลซ้ำเมื่อวันที่ 10 กุมภาพันธ์ 2565 ในระดับ Tier 1 (น้ำมันรั่วไหลขนาดเล็ก ไม่เกิน 20 ตัน) โดยพบฟิล์มน้ำมันดิบ (สีเงิน) บริเวณทิศเหนือ ห่างจากทุ่นผูกเรือน้ำลึก แบบทุ่นเดี่ยวกลางทะเล หรือจุดขนถ่ายน้ำมันในทะเลของบริษัท สตาร์ ปิโตรเลียม รีไฟน์นิ่ง จำกัด (มหาชน) (SPRC) ประมาณ 3 ไมล์ ใกล้กับจังหวัดระยอง ซึ่งกรมเจ้าท่าได้เคยมีคำสั่งระงับการใช้งานทุ่นเทียบเรือดังกล่าวไปแล้วตั้งแต่วันที่ 26 มกราคม 2565 ส่วนสาเหตุการรั่วไหล เบื้องต้นทราบว่าเกิดจากการที่บริษัทฯ ได้ยกท่ออ่อนขนถ่ายน้ำมันบริเวณทุ่นลอยขนถ่ายน้ำมันกลางทะเล จุดที่พบการรั่วไหลก่อนหน้าขึ้นมาตรวจสอบ แต่พบว่ามีน้ำมันค้างท่ออยู่ จนทำให้เกิดรั่วไหลลงทะเลอีกครั้ง และภายหลังเกิดเหตุกรมเจ้าท่าได้เร่งดำเนินการ ดังนี้
1. ออกประกาศกรมเจ้าท่าให้ระมัดระวังการเดินเรือ และระมัดระวังความปลอดภัย
2. สำนักงานเจ้าท่าภูมิภาคที่ 6 สาขาระยอง ได้แจ้งความร้องทุกข์ ต่อพนักงานสอบสวนอีกครั้ง ในการกระทำดังกล่าวฝ่าผืนคำสั่งระงับใช้ทุ่นเทียบเรือ และก่อให้เกิดมลพิษฯ
3. มีหนังสือแจ้งให้บริษัทฯ ดำเนินการปฎิบัติตามแผนเผชิญเหตุฯ ในระดับ Tier 1 และแจ้งผู้ว่าราชการจังหวัดรับทราบเพื่อเตรียมการรองรับเหตุที่เกิดขึ้นกรณีขยายวงกว้าง
4. ได้สั่งการให้บริษัทฯ เข้าระงับเหตุฯ อาทิ ล้อมบูม จัดเรือสนับสนุน และรายงานผลการทำงาน
5. กรมเจ้าท่า จัดเรือตรวจการณ์ เข้าตรวจสอบพื้นที่เกิดเหตุ
นอกจากนี้ ตนได้สั่งการให้กรมเจ้าท่าเร่งดำเนินการขจัดคราบน้ำมันเพื่อลดผลกระทบต่อสิ่งแวดล้อมทางทะเลและชายฝั่ง รวมทั้งให้เร่งประสานบริษัทฯ ตรวจสอบจุดที่รั่วไหลว่ายังคงมีปริมาณน้ำมันตกค้างอยู่ในท่ออีกหรือไม่ เพื่อการวางแผนและเตรียมการป้องกันเกิดเหตุซ้ำ
วันจันทร์ที่ 28 มิถุนายน 2564
เคลียร์แล้วเกือบ 100% เรื่องราวร้องทุกข์โควิด ผ่านช่องทาง ‘1111’
....
เป็นเวลากว่า 6 เดือนแล้วนะครับที่รัฐบาลได้เปิดให้ประชาชนสามารถแจ้งเบาะแส ร้องทุกข์ ขอความช่วยเหลือ รวมถึงสอบถามข้อมูล เสนอความคิดเห็นเกี่ยวกับสถานการณ์โรคโควิด-19 ผ่าน 5 ช่องทาง ทั้งสายด่วน 1111, ตู้ ปณ. 1111, เว็บไซต์www.1111.go.th, แอปฯ PSC 1111 และจุดบริการประชาชน 1111 ทำเนียบรัฐบาล
.
โดยตั้งแต่วันที่ 7 ม.ค. – 23 มิ.ย. 64 มีการแจ้งเรื่องเข้ามาทั้งหมด 249,448 เรื่อง แบ่งเป็น
1) แจ้งเบาะแสบ่อนการพนัน 652 เรื่อง
2) แจ้งเบาะแสการไม่ปฏิบัติตามข้อกำหนดตามความในมาตรา 9 แห่ง พ.ร.ก. ฉุกเฉินฯ และแรงงานเข้าเมืองผิดกฎหมาย 432 เรื่อง
3) ร้องทุกข์ขอความช่วยเหลือ/สอบถามข้อมูล/เสนอความคิดเห็น 248,364 เรื่อง
และขณะนี้สามารถยุติเรื่องได้แล้วถึง 248,166 เรื่อง และอยู่ระหว่างรอผลการพิจารณาอีกเพียง 1,282 เรื่อง
.
เรียกได้ว่าเคลียร์ไปได้เกือบ 100% เลยทีเดียว ซึ่งเป็นไปตามนโยบายของนายกรัฐมนตรีที่ต้องการสนับสนุนการมีส่วนร่วมของภาคประชาชน เพื่อสะท้อนปัญหาและเดินหน้าแก้ไขได้อย่างตรงจุด ผ่านช่องทางการให้บริการประชาชนที่มีความสะดวก รวดเร็ว
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันเสาร์ที่ 14 พฤษภาคม 2565
รมว.เฉลิมชัย สั่งลุยอ่างเก็บน้ำคลองน้ำเขียว
รมว.เฉลิมชัย สั่งลุยอ่างเก็บน้ำคลองน้ำเขียว เพิ่มแหล่งน้ำต้นทุนให้ชาวระยองได้อย่างมั่นคงและยั่งยืน
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ติดตามความคืบหน้าโครงการอ่างเก็บน้ำคลองน้ำเขียว โดยมีผู้บริหารกระทรวงเกษตรและสหกรณ์ เข้าร่วม ณ โรงเรียนบ้านหนองน้ำขุ่น อำเภอแกลง จังหวัดระยอง ซึ่งขณะนี้อยู่ระหว่างการเตรียมความพร้อม ทั้งในเรื่องการศึกษาความเหมาะสม การสำรวจ-ออกแบบ การขออนุญาตใช้พื้นที่ และการจัดหาที่ดิน โดยมีแผนการดำเนินงานก่อสร้างในปีงบประมาณ 2567 – 2569
สำหรับโครงการดังกล่าว หากดำเนินการแล้วเสร็จ จะเป็นแหล่งน้ำต้นทุน จำนวน 16.82 ล้าน ลบ.ม. สามารถส่งน้ำช่วยเหลือพื้นที่รับประโยชน์ในฤดูฝน จำนวน 10,700 ไร่ ช่วยบรรเทาปัญหาการขาดแคลนน้ำอุปโภคบริโภคและการเกษตร ช่วยยกระดับคุณภาพชีวิตของประชาชนในพื้นที่ให้มีความเป็นอยู่ที่ดีขึ้น อีกทั้งยังเป็นแหล่งเพาะพันธุ์สัตว์น้ำจืด ให้ราษฎรสามารถทำการประมงเพื่อเป็นรายได้เสริมได้อีกด้วย
"ปัจจุบันจังหวัดระยองมีการขยายตัวของชุมชนเมืองและเศรษฐกิจ ทำให้มีความต้องการใช้น้ำมากขึ้น โดยเฉพาะในภาคการเกษตรที่จะสามารถสนับสนุนด้านการเพาะปลูกได้ กระทรวงเกษตรฯ จึงมอบหมายให้กรมชลประทานบริหารจัดการน้ำให้เกิดประโยชน์สูงสุด โดยจะมีแนวทางที่จะพัฒนาทั้งในส่วนของแหล่งน้ำและท่อส่งน้ำ เพื่อให้สามารถสนับสนุนน้ำให้กับประชาชนและเกษตรกรชาวจังหวัดระยองได้มีน้ำกินน้ำใช้ อย่างไรก็ตาม ในส่วนของค่าชดเชยที่ดินที่จะใช้ก่อสร้างอ่างเก็บน้ำนั้น จะชดเชยให้อย่างเป็นธรรม จึงขอความร่วมมือจากพี่น้องในพื้นที่ให้การสนับสนุนในการก่อสร้างอ่างเก็บน้ำดังกล่าว เพื่อสร้างประโยชน์ให้กับพี่น้องจังหวัดระยองและพื้นที่ใกล้เคียงได้อย่างมั่นคงและยั่งยืนต่อไป" ดร.เฉลิมชัย กล่าว
วันพุธที่ 2 กุมภาพันธ์ 2565
ปลัดกอบชัยฯ เป็นประธานพิธีมอบรางวัลบำรุงสภากาชาดไทย กระทรวงอุตสาหกรรม ประจำปี 2564
นายกอบชัย สังสิทธิสวัสดิ์ ปลัดกระทรวงอุตสาหกรรมเป็นประธานในพิธีมอบรางวัลบำรุงสภากาชาดไทยกระทรวงอุตสาหกรรม ประจำปี 2564
ปลัดกอบชัยฯ เป็นประธานพิธีมอบรางวัลบำรุงสภากาชาดไทย กระทรวงอุตสาหกรรม ประจำปี 2564
วันนี้ (2 กุมภาพันธ์ 2565) นายกอบชัย สังสิทธิสวัสดิ์ ปลัดกระทรวงอุตสาหกรรมเป็นประธานในพิธีมอบรางวัลบำรุงสภากาชาดไทยกระทรวงอุตสาหกรรม ประจำปี 2564 ให้แก่ ผู้โชคดี โดยรางวัลที่ 1 เป็นรถยนต์ยี่ห้อ Mitsubishi Outlander PHEV รุ่น GT-Premium รางวัลที่ 2 รถจักรยานยนต์ ยี่ห้อ Honda รุ่ง Honda Click 125i จำนวน 4 รางวัล โดยมี ผู้บริหารระดับสูงของกระอุตสาหกรรม ร่วมแสดงความยินดี ณ บริเวณห้องโถง ชั้น 1 อาคารสำนักงานปลัดกระทรวงอุตสาหกรรม
วันจันทร์ที่ 7 มีนาคม 2565
ปลัด สธ. กำชับดูแลผู้ป่วยจิตเวชเหมือนคนในครอบครัว ให้ใช้ชีวิตในสังคมได้อย่างมีความสุข
ปลัดกระทรวงสาธารณสุข ติดตามการดำเนินงานด้านสุขภาพจิต ในเขตสุขภาพที่ 3 พบปัญหาฆ่าตัวตายในกลุ่มวัยทำงานมากสุด เพศชายมากกว่าหญิง ปัจจัยร่วมจากปัญหาด้านความสัมพันธ์ โรคเรื้อรังทางกาย และปัญหาเศรษฐกิจ กำชับทุกฝ่ายเน้นดูแลผู้ป่วยจิตเวชเสมือนคนในครอบครัว
ปลัดกระทรวงสาธารณสุข ติดตามการดำเนินงานด้านสุขภาพจิต ในเขตสุขภาพที่3พบปัญหาฆ่าตัวตายในกลุ่มวัยทำงานมากสุด เพศชายมากกว่าหญิง ปัจจัยร่วมจากปัญหาด้านความสัมพันธ์ โรคเรื้อรังทางกายและปัญหาเศรษฐกิจ กำชับทุกฝ่ายเน้นดูแลผู้ป่วยจิตเวชเสมือนคนในครอบครัว ให้สามารถเข้าถึงการรักษาและใช้ชีวิตร่วมกันในสังคมได้อย่างมีความสุข
วันนี้ (7มีนาคม2565)ที่ โรงพยาบาลจิตเวชนครสวรรค์ อำเภอพยุหะคีรี จังหวัดนครสวรรค์นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วย แพทย์หญิงอัมพร เบญจพลพิทักษ์อธิบดีกรมสุขภาพจิตและคณะ ลงพื้นที่ติดตามการดำเนินงานด้านสุขภาพจิตในเขตสุขภาพที่3พร้อมให้กำลังใจบุคลากรและเจ้าหน้าที่ และกล่าวว่า ปัญหาการฆ่าตัวตายของเขตสุขภาพที่3พบมากสุดในกลุ่มวัยทำงานโดยเป็นเพศชายมากกว่าหญิง ปัจจัยร่วมที่พบมากที่สุดคือ ปัญหาด้านความสัมพันธ์ รองลงมาคือ ปัญหาโรคเรื้อรังทางกายและปัญหาด้านเศรษฐกิจ ศูนย์สุขภาพจิตที่3ซึ่งรับผิดชอบดูแล5จังหวัด ได้แก่ นครสวรรค์ กำแพงเพชร พิจิตร อุทัยธานี และชัยนาท ได้มีแนวทางดำเนินงานโดยการวิเคราะห์พื้นที่สีแดง เพื่อดำเนินการสอบสวนโรคทันที ค้นหาปัจจัยเสี่ยงพร้อมแก้ไขปัญหา หากพบว่ามีโรคทางจิตเวช ปัญหาสุรา สารเสพติด และโรคทางกาย จะต้องได้รับการรักษาและติดตามอาการอย่างต่อเนื่อง นอกจากนี้ ยังเน้นมาตรการเสริมสร้างความรู้ความเข้าใจเกี่ยวกับการส่งต่อสัญญาณเตือนการฆ่าตัวตายให้แก่ญาติ ผู้ดูแล อสม.ในพื้นที่ เพื่อให้ช่วยกันเฝ้าระวังอย่างใกล้ชิดและเสริมสร้างความเข้มแข็งทางด้านจิตใจ ทั้งนี้ ได้กำชับให้ทุกฝ่ายดูแลผู้ป่วยจิตเวชเสมือนเป็นคนในครอบครัวให้สามารถเข้าถึงการรักษาได้สะดวก รวดเร็ว และสามารถใช้ชีวิตร่วมกันในสังคมได้อย่างมีความสุข
สำหรับ โรงพยาบาลจิตเวชนครสวรรค์ พบว่ามีการดำเนินงานสุขภาพจิตหลายมิติ อาทิ การสนับสนุนงานด้านสุขภาพจิตตามพระราชดำรัส,พระราชดำริพระบาทสมเด็จพระเจ้าอยู่หัว และพระบรมวงศานุวงศ์ทุกพระองค์ เช่น โครงการราชทัณฑ์ปันสุขทำความดีเพื่อชาติ ศาสน์ กษัตริย์,การดูแลจิตใจของบุคลากรเรือนจำและผู้ต้องขังในสถานการณ์โควิด19,การให้คำปรึกษา การเยียวยาจิตใจประชาชนผู้ได้รับผลกระทบจากโรคโควิด19และบูรณาการงานสุขภาพจิตทุกกลุ่มวัยผ่านกลไกเขตสุขภาพ ครอบคลุมตั้งแต่ปฐมวัย วัยเรียน วัยรุ่น และวัยทำงาน
**************************************7มีนาคม 2565
วันอาทิตย์ที่ 17 กรกฎาคม 2565
โฆษกรัฐบาลสวน พท. จ้องจะสอยนายกฯ-รมต.ด้วยข้อมูลลวกๆ ระวังจะถูกสอยเสียเอง ย้อนจบศึกซักฟอกอาจมีคนช็อก เพราะประชาชนอาจไม่เลือกฝ่ายค้านกลับเข้าสู่สภาฯ
โฆษกรัฐบาลสวน พท. จ้องจะสอยนายกฯ-รมต.ด้วยข้อมูลลวกๆ ระวังจะถูกสอยเสียเอง ย้อนจบศึกซักฟอกอาจมีคนช็อก เพราะประชาชนอาจไม่เลือกฝ่ายค้านกลับเข้าสู่สภาฯ
วันนี้(17ก.ค.65)นายธนกรวังบุญคงชนะโฆษกประจำสำนักนายกรัฐมนตรีกล่าวถึงกรณีที่นายสุทินคลังแสงประธานคณะกรรมการประสานงานพรรคฝ่ายค้านหรือวิปฝ่ายค้านระบุว่าการอภิปรายไม่ไว้วางใจมีเซอร์ไพรส์แน่นอนมั่นใจว่าจะมีรัฐมนตรีหลุดจากเก้าอี้ประมาณ1-2คนว่าหากมีข้อมูลข้อเท็จจริงตามที่กล่าวอ้างก็ขอให้นำมาแสดงด้วยไม่ใช่พูดลอยๆแล้วก็เงียบหายไปหากมีมูลความจริงรัฐบาลก็พร้อมที่จะตรวจสอบอยู่แล้วเพราะพล.อ.ประยุทธ์จันทร์โอชานายกฯและรมว.กลาโหมเด็ดขาดกับการทุจริตส่วนรัฐมนตรีที่ถูกอภิปรายก็ให้หน่วยงานที่เกี่ยวข้องเตรียมข้อมูลเพื่อชี้แจงไว้หมดแล้วดังนั้นเชื่อว่ารัฐมนตรีทุกคนจะได้รับความไว้วางใจครบทุกคนอย่างแน่นอนขณะที่ฝ่ายค้านนั้นหลายคนดีไม่ดีอาจจะไม่ได้กลับเข้าสู่สภาฯด้วยซ้ำเพราะเน้นสร้างความสับสนให้ประชาชนมากกว่าที่จะช่วยกันพัฒนาบ้านเมือง
"ทีเด็ดในการอภิปรายไม่ไว้วางใจที่อ้างว่าเป็นเรื่องการทุจริตที่ท่านนายกฯคาดไม่ถึงพูดไปจะทำให้มีคนช็อกนั้นเกรงว่าคนที่ช็อกจะเป็นฝ่ายค้านเสียเองที่เอาข้อมูลมาแบบลวกๆแล้วมาปะติดปะต่อแบบคิดเองเออเองว่าน่าจะเป็นอย่างนั้นอย่างดีเมื่อรัฐบาลชี้แจงจนประชาชนหายสงสัยฝ่ายค้านก็คงหน้าแตกเหมือนกับหลายๆเรื่องที่ดีแต่ออกมาปูดข่าวรายวันแล้วก็จบลงที่การอ้างว่าเข้าใจผิดโดยไม่เคยสำนึกที่จะขอโทษคนที่ตัวเองทำให้เขาต้องเสื่อมเสียชื่อเสียงเพราะความปากพล่อยของตัวเองดังนั้นที่หวังจะสอยเขาระวังว่าสุดท้ายจะถูกสอยเสียเอง"นายธนกรกล่าว
—————-